इस बार जलेगी कंडों की होली
रायसेन| शहर में इस बार लकड़ी के स्थान पर कंडे की होली जलाई जाएगी। इतना ही नहीं जहां पर कंडे की उपलब्धता नहीं हो पाएगी, वहां पर लकड़ी से जलने वाले होली का आकार छोटा रखा जाएगा। पर्यावरण संरक्षण के लिए यह पहल जिला शांति समिति के सदस्यों द्वारा की गई है।
सदस्यों का मानना है कि यह पहल न-केवल रायसेन बल्कि अन्य जिलों के लिए भी अनुकरणीय साबित होगी। 12 मार्च को होलिका दहन, 13 मार्च को धुरेंडी एवं 17 मार्च को रंगपंचमी का त्योहार भी शांति, सौहार्द और उल्लास के साथ मनाने का निर्णय लिया गया है। समिति की बैठक में कलेक्टर वालिंबे ने कंडे की होली जलाने का निर्णय लिए जाने का स्वागत करते हुए कहा कि पर्यावरण संरक्षण के लिए यह महत्वपूर्ण कदम होगा। उन्होंने कहा कि कंडे की होली जलाने का निर्णय पूरे जिले के लिए प्रेरक होगा और भविष्य में यह नियमित एवं परम्परा के रूप में भी स्थापित होगा। श्रीमती वालिंबे ने कहा अभी बोर्ड की परीक्षाएं चल रही हैं, इसलिए विद्यार्थियों की पढ़ाई में किसी तरह का व्यवधान न हो, इस बात का भी हमें ध्यान रखना होगा। एसपी जगत सिंह राजपूत ने कहा कि होली पर इस बात का सदैव ध्यान रखना चाहिए कि किसी और को असुविधा न हो। बैठक में समिति के सभी सदस्य व अधिकारी उपस्थित रहे।
hin_Deva hin_Deva hin_Deva